CELEX: 32006R1365
Language: lv
Date: 2006-09-06
Title: Eiropas Parlamenta un Padomes Regula (EK) Nr. 1365/2006 ( 2006. gada 6. septembris ) par statistiku attiecībā uz preču pārvadājumiem pa iekšējiem ūdensceļiem un par Padomes Direktīvas 80/1119/EEK atcelšanu

25.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 264/1
            
         
      EIROPAS PARLAMENTA UN PADOMES REGULA (EK) Nr. 1365/2006
   (2006. gada 6. septembris)
   par statistiku attiecībā uz preču pārvadājumiem pa iekšējiem ūdensceļiem un par Padomes Direktīvas 80/1119/EEK atcelšanu
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 285. pantu 1. punktu,
   ņemot vērā Komisijas priekšlikumu,
   saskaņā ar Līguma 251. pantā noteikto procedūru (1),
   tā kā:
   
               (1)
            
            
               Iekšējie ūdensceļi ir svarīga Kopienas transporta tīklu sastāvdaļa, un iekšējo ūdensceļu pārvadājumu veicināšana ir viens no kopējās transporta politikas mērķiem gan no ekonomikas efektivitātes, gan no enerģijas patēriņa samazināšanas un vides ietekmes uz pārvadājumiem viedokļa, kā tas ir minēts Komisijas Baltajā grāmatā: Eiropas transporta politika līdz 2010. gadam: laiks pieņemt lēmumu.
            
         
               (2)
            
            
               Komisijai ir nepieciešama statistika par pārvadājumiem pa iekšējiem ūdensceļiem, lai uzraudzītu un attīstītu kopējo transporta politiku, kā arī transporta elementus reģionu politikas un Eiropas komunikāciju tīklu politikas jomās.
            
         
               (3)
            
            
               Līdz šim statistikas dati par pārvadājumiem pa iekšējiem ūdensceļiem tika vākti saskaņā ar Padomes Direktīvu 80/1119/EEK (1980. gada 17. novembris) par statistikas pārskatiem attiecībā uz preču pārvadājumiem pa iekšējiem ūdensceļiem (2), kura vairs neatbilst šīs jomas pašreizējām vajadzībām. Tādēļ ir lietderīgi minēto direktīvu aizstāt ar jaunu tiesību aktu, lai paplašinātu darbības jomu un uzlabotu efektivitāti.
            
         
               (4)
            
            
               Tādējādi Direktīva 80/1119/EEK būtu jāatceļ.
            
         
               (5)
            
            
               Kopienas statistika visiem pārvadājumu veidiem būtu jāvāc saskaņā ar vienotu koncepciju un standartiem, lai sasniegtu lielāko praktiski iespējamo salīdzināmību starp dažādiem pārvadājumu veidiem.
            
         
               (6)
            
            
               Pārvadājumi pa iekšējiem ūdensceļiem nenotiek visās dalībvalstīs, un tādēļ šīs regulas iedarbība skar vienīgi tās dalībvalstis, kurās pastāv šis pārvadājumu veids.
            
         
               (7)
            
            
               Ņemot vērā to, ka šīs regulas mērķi – proti, izveidot kopējus statistikas standartus, kas ļautu sagatavot saskaņotus datus, – nevar pietiekami labi sasniegt atsevišķās dalībvalstīs, un to, ka tādēļ šo mērķi var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi šā mērķa sasniegšanai.
            
         
               (8)
            
            
               Padomes Regula (EK) Nr. 322/97 (1997. gada 17. februāris) par Kopienas statistiku (3) nodrošina pamatprincipu kopumu noteikumiem, kas paredzēti šajā regulā.
            
         
               (9)
            
            
               Šīs regulas īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (4).
            
         
               (10)
            
            
               Saskaņā ar minētā lēmuma 3. pantu ir notikusi apspriešanās ar Statistikas programmu komiteju, kas izveidota ar Padomes Lēmumu 89/382/EEK, Euratom
                   (5),
            
         IR PIEŅĒMUŠI ŠO REGULU.
   1. pants
   Priekšmets
   Šī regula paredz kopējus noteikumus attiecībā uz Kopienas statistikas pārskatu sagatavošanu par pārvadājumiem pa iekšējiem ūdensceļiem.
   2. pants
   Darbības joma
   1.   Dalībvalstis nosūta Komisijai (Eurostat) datus, kas attiecas uz pārvadājumiem pa iekšējiem ūdensceļiem viņu teritorijā.
   2.   Dalībvalstis, kurās vienā gadā pa iekšējiem ūdensceļiem pārvadāto preču kopapjoms – vietējos, starptautiskos vai tranzīta pārvadājumos – pārsniedz vienu miljonu tonnu, iesniedz 4. panta 1. punktā minētos datus.
   3.   Atkāpjoties no 2. punkta, dalībvalstis, kurās neveic starptautiskus vai tranzīta pārvadājumus pa iekšējiem ūdensceļiem, bet kurās vienā gadā pa iekšējiem ūdensceļiem pārvadāto preču kopapjoms iekšzemes pārvadājumos pārsniedz vienu miljonu tonnu, iesniedz vienīgi 4. panta 2. punktā prasītos datus.
   4.   Šī regula neattiecas uz:
   
               a)
            
            
               kravu pārvadājumiem ar kuģiem, kuru pilna kravnesība ir mazāka par 50 tonnām;
            
         
               b)
            
            
               kuģiem, kuri pārvadā galvenokārt pasažierus;
            
         
               c)
            
            
               prāmjiem;
            
         
               d)
            
            
               kuģiem, kurus vienīgi nekomerciāliem nolūkiem izmanto ostu administrācijas un valsts iestādes;
            
         
               e)
            
            
               kuģiem, kurus izmanto vienīgi uzglabāšanai vai degvielas iepildīšanai;
            
         
               f)
            
            
               kuģiem, kurus neizmanto kravu pārvadājumiem, piemēram, zvejas kuģiem, bagarkuģiem, peldošām darbnīcām, peldošiem mājokļiem un izpriecu kuģiem.
            
         3. pants
   Definīcijas
   Šajā regulā piemēro šādas definīcijas:
   
               a)
            
            
               “kuģojams iekšējais ūdensceļš” ir ūdens posms, kurš nav jūras daļa un pa kuru var peldēt pilnībā piekrauti kuģi ar kravnesību, kas nav mazāka kā 50 tonnas. Šis termins ietver gan kuģojamas upes un ezerus, gan kuģojamus kanālus;
            
         
               b)
            
            
               “iekšējo ūdensceļu kuģis” ir kuģošanas līdzeklis, kas paredzēts preču pārvadājumiem vai pasažieru sabiedriskajiem pārvadājumiem pa kuģojamiem iekšējiem ūdensceļiem;
            
         
               c)
            
            
               “kuģa valstspiederība” attiecas uz valsti, kurā iekšējo ūdensceļu kuģis ir reģistrēts.
            
         4. pants
   Datu vākšana
   1.   Datus vāc saskaņā ar tabulām, kas izklāstītas A līdz D pielikumā.
   2.   Šīs regulas 2. panta 3. punktā minētajos gadījumos datus vāc saskaņā ar tabulām, kas izklāstītas E pielikumā.
   3.   Šīs regulas vajadzībām preces klasificē saskaņā ar F pielikumu.
   5. pants
   Datu nosūtīšana
   1.   Pirmais novērošanas periods sākas 2007. gada 1. janvārī. Datu nosūtīšanu veic pēc iespējas ātrāk un ne vēlāk kā piecus mēnešus pēc attiecīgā novērošanas perioda beigām.
   2.   Pirmajos trīs šīs regulas piemērošanas gados šā panta 1. punktā minēto termiņu, kas atvēlēts datu nosūtīšanai, var pagarināt saskaņā ar 10. panta 2. punktā minēto procedūru. Maksimālais nosūtīšanai atvēlētais termiņš, ieskaitot piešķirto pagarinājumu, nepārsniedz astoņus mēnešus.
   Nosūtīšanai atvēlētā termiņa pagarinājumi ir izklāstīti G pielikumā.
   6. pants
   Datu izplatīšana
   Kopienas statistiku, kas pamatojas uz 4. pantā minētajiem datiem, izplata ar līdzīgu regularitāti, kāda dalībvalstīm noteikta datu nosūtīšanai.
   7. pants
   Datu kvalitāte
   1.   Komisija (Eurostat) saskaņā ar 10. panta 2. punktā minēto procedūru izstrādā un publicē metodiskos norādījumus un kritērijus, kuru mērķis ir nodrošināt sagatavoto datu kvalitāti.
   2.   Dalībvalstis veic visus vajadzīgos pasākumus, lai nodrošinātu nosūtāmo datu kvalitāti.
   3.   Komisija (Eurostat) novērtē nosūtīto datu kvalitāti. Dalībvalstis iesniedz Komisijai (Eurostat) ziņojumus, kuros ir informācija un dati, ko Komisija (Eurostat) pieprasa, lai pārbaudītu nosūtīto datu kvalitāti.
   8. pants
   Īstenošanas ziņojums
   Komisija, apspriedusies ar Statistikas programmu komiteju, līdz 2009. gada 15. oktobrim iesniedz Eiropas Parlamentam un Padomei ziņojumu par šīs regulas īstenošanu. Šajā ziņojumā jo īpaši:
   
               a)
            
            
               izvērtē Kopienas, dalībvalstu un statistikas datu sniedzēju un lietotāju ieguvumu no sagatavotās statistikas salīdzinājumā ar tās izmaksām;
            
         
               b)
            
            
               izvērtē sagatavotās statistikas kvalitāti;
            
         
               c)
            
            
               ņemot vērā gūtos rezultātus, nosaka potenciālā uzlabojuma jomas un jebkādus grozījumus, ko uzskata par vajadzīgiem.
            
         9. pants
   Īstenošanas pasākumi
   Šīs regulas īstenošanas pasākumus, tostarp pasākumus, lai ņemtu vērā izmaiņas ekonomikā un tehnikā, paredz saskaņā ar 10. panta 2. punktā minēto procedūru. Minētie pasākumi attiecas uz:
   
               a)
            
            
               pielāgojumiem attiecībā uz statistikas aptverto iekšējo ūdensceļu pārvadājumu apjomu (2. pants);
            
         
               b)
            
            
               definīciju pielāgojumiem un papildu definīciju pieņemšanu (3. pants);
            
         
               c)
            
            
               pielāgojumiem attiecībā uz datu vākšanas jomu un pielikumu saturu (4. pants);
            
         
               d)
            
            
               kārtību, kā datus nosūta Komisijai (Eurostat), tostarp datu apmaiņas standartiem (5. pants);
            
         
               e)
            
            
               kārtību, kā Komisija (Eurostat) izplata rezultātus (6. pants);
            
         
               f)
            
            
               metodisko norādījumu un kritēriju izstrādāšanu un publicēšanu (7. pants).
            
         10. pants
   Komitejas procedūra
   1.   Komisijai palīdz Statistikas programmu komiteja, kas izveidota ar Lēmuma 89/382/EEK, Euratom 1. pantu.
   2.   Ja ir atsauce uz šo punktu, piemēro Lēmuma 1999/468/EK 5. un 7. pantu, ņemot vērā tā 8. pantu.
   Lēmuma 1999/468/EK 5. panta 6. punktā paredzētais termiņš ir trīs mēneši.
   3.   Komiteja pieņem savu reglamentu.
   11. pants
   Pārejas noteikumi un atcelšana
   1.   Dalībvalstis 2006. gada statistikas rezultātus iesniedz saskaņā ar Direktīvu 80/1119/EEK.
   2.   Ar šo Direktīva 80/1119/EEK tiek atcelta no 2007. gada 1. janvāra.
   12. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2006. gada 6. septembrī
      
         
            Eiropas Parlamenta vārdā –
         
         
            priekšsēdētājs
         
         J. BORRELL FONTELLES
         
      
      
         
            Padomes vārdā –
         
         
            priekšsēdētāja
         
         P. LEHTOMÄKI
         
      
   
   
      (1)  Eiropas Parlamenta 2006. gada 17. janvāra Atzinums (Oficiālajā Vēstnesī vēl nav publicēts) un Padomes 2006. gada 24. jūlija Lēmums.
   
      (2)  OV L 339, 15.12.1980., 30. lpp. Direktīvā jaunākie grozījumi izdarīti ar 2003. gada Pievienošanās aktu.
   
      (3)  OV L 52, 22.2.1997., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (4)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).
   
      (5)  OV L 181, 28.6.1989., 47. lpp.
   
   
      A PIELIKUMS
      A1 tabula. Preču pārvadājumi, iedalot pēc preču veida (ikgadēji dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “A1”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Iekraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Izkraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Pārvadājumu veids
               
               
                  viencipara
               
               
                  1 = iekšzemes
                  
                              2 =
                           
                           
                              starptautiskie (izņemot tranzītu)
                           
                        3 = tranzīta
               
               
                   
               
            
                  Preču veids
               
               
                  divciparu
               
               
                  NST 2000
               
               
                   
               
            
                  Iepakojuma veids
               
               
                  viencipara
               
               
                  1= preces ir konteineros
                  2= preces nav konteineros
               
               
                   
               
            
                  Pārvadātās tonnas
               
               
                   
               
               
                   
               
               
                  Tonnas
               
            
                  Tonnkilometri
               
               
                   
               
               
                   
               
               
                  Tonnkilometri
               
            
   
      B PIELIKUMS
      B1 tabula. Pārvadājumi, iedalot pēc kuģa valstspiederības un kuģa veida (ikgadēji dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “B1”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Iekraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Izkraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Pārvadājumu veids
               
               
                  viencipara
               
               
                  1 = iekšzemes
                  
                              2 =
                           
                           
                              starptautiskie (izņemot tranzītu)
                           
                        3 = tranzīta
               
               
                   
               
            
                  Kuģa veids
               
               
                  viencipara
               
               
                  1 = pašpiedziņas liellaiva
                  2 = liellaiva, kas nav pašpiedziņas
                  3 = pašpiedziņas tankkuģis
                  
                              4 =
                           
                           
                              tankkuģis, kas nav pašpiedziņas
                           
                        
                              5 =
                           
                           
                              cita veida kuģis preču pārvadāšanai
                           
                        
               
                   
               
            
                  Kuģa valstspiederība
               
               
                  divburtu
               
               
                  ISO valsts kods
               
               
                   
               
            
                  Pārvadātās tonnas
               
               
                   
               
               
                   
               
               
                  Tonnas
               
            
                  Tonnkilometri
               
               
                   
               
               
                   
               
               
                  Tonnkilometri
               
            
         
      B2 tabula. Kuģu satiksme (ikgadēji dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “B2”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Iekrauto kuģu skaits
               
               
                   
               
               
                   
               
               
                  Kuģi
               
            
                  Tukšo kuģu skaits
               
               
                   
               
               
                   
               
               
                  Kuģi
               
            
                  Kuģa kilometri (iekrautie kuģi)
               
               
                   
               
               
                   
               
               
                  Kuģa kilometri
               
            
                  Kuģa kilometri (tukšie kuģi)
               
               
                   
               
               
                   
               
               
                  Kuģa kilometri
               
            
                  
                     Piezīme: B2 tabulā minēto datu nosūtīšana nav obligāta.
               
            
   
      C PIELIKUMS
      C1 tabula. Preču pārvadājumi konteineros, iedalot pēc preču veida (ikgadēji dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “C1”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Iekraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Izkraušanas valsts/reģions
               
               
                  divburtu vai četru burtciparu
               
               
                  ISO valsts kods vai NUTS2
               
               
                   
               
            
                  Pārvadājumu veids
               
               
                  viencipara
               
               
                  1 = iekšzemes
                  
                              2 =
                           
                           
                              starptautiskie (izņemot tranzītu)
                           
                        3 = tranzīta
               
               
                   
               
            
                  Konteinera izmērs
               
               
                  viencipara
               
               
                  1 = 20′ kravas vienības
                  2 = 40′ kravas vienības
                  3 = kravas vienības > 20′ un < 40′
                  4 = kravas vienības > 40′
               
               
                   
               
            
                  Iekrauts vai tukšs
               
               
                  viencipara
               
               
                  1 = iekrauti konteineri
                  2 = tukši konteineri
               
               
                   
               
            
                  Preces veids
               
               
                  divciparu
               
               
                  NST 2000
               
               
                   
               
            
                  Pārvadātās tonnas (1)
                  
               
               
                   
               
               
                   
               
               
                  Tonnas
               
            
                  Tonnkilometri (1)
                  
               
               
                   
               
               
                   
               
               
                  Tonnkilometri
               
            
                  TEU
               
               
                   
               
               
                   
               
               
                  TEU
               
            
                  TEU-kilometri
               
               
                   
               
               
                   
               
               
                  TEU-kilometri
               
            
         (1)  Attiecas vienīgi uz iekrautiem konteineriem.
   
   
      D PIELIKUMS
      D1 tabula. Pārvadājumi pēc kuģa valstspiederības (ceturkšņa dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “D1”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Ceturksnis
               
               
                  divu burtciparu
               
               
                  “Q1, Q2, Q3 vai Q4”
               
               
                   
               
            
                  Pārvadājumu veids
               
               
                  viencipara
               
               
                  1 = iekšzemes
                  
                              2 =
                           
                           
                              starptautiskie (izņemot tranzītu)
                           
                        3 = tranzīta
               
               
                   
               
            
                  Kuģa valstspiederība
               
               
                  divburtu
               
               
                  ISO valsts kods
               
               
                   
               
            
                  Pārvadātās tonnas
               
               
                   
               
               
                   
               
               
                  Tonnas
               
            
                  Tonnkilometri
               
               
                   
               
               
                   
               
               
                  Tonnkilometri
               
            
         
      D2 tabula. Pārvadājumi konteineros pēc kuģa valstspiederības (ceturkšņa dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “D2”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Ceturksnis
               
               
                  divu burtciparu
               
               
                  “Q1, Q2, Q3 vai Q4”
               
               
                   
               
            
                  Pārvadājumu veids
               
               
                  viencipara
               
               
                  1 = iekšzemes
                  
                              2 =
                           
                           
                              starptautiskie (izņemot tranzītu)
                           
                        3 = tranzīta
               
               
                   
               
            
                  Kuģa valstspiederība
               
               
                  divburtu
               
               
                  ISO valsts kods
               
               
                   
               
            
                  Iekrauts vai tukšs
               
               
                  viencipara
               
               
                  1 = iekrauti konteineri
                  2 = tukši konteineri
               
               
                   
               
            
                  Pārvadātās tonnas (1)
                  
               
               
                   
               
               
                   
               
               
                  Tonnas
               
            
                  Tonnkilometri (1)
                  
               
               
                   
               
               
                   
               
               
                  Tonnkilometri
               
            
                  TEU
               
               
                   
               
               
                   
               
               
                  TEU
               
            
                  TEU-kilometri
               
               
                   
               
               
                   
               
               
                  TEU-kilometri
               
            
         (1)  Attiecas vienīgi uz iekrautiem konteineriem.
   
   
      E PIELIKUMS
      E1 tabula. Preču pārvadājumi (ikgadēji dati)
      
                  Elementi
               
               
                  Koda veids
               
               
                  Nomenklatūra
               
               
                  Mērvienība
               
            
                  Tabula
               
               
                  divu burtciparu
               
               
                  “E1”
               
               
                   
               
            
                  Ziņotāja valsts
               
               
                  divburtu
               
               
                  ISO valsts kods
               
               
                   
               
            
                  Gads
               
               
                  četrciparu
               
               
                  “gggg”
               
               
                   
               
            
                  Kopējais pārvadāto tonnu apjoms
               
               
                   
               
               
                   
               
               
                  Tonnas
               
            
                  Tonnkilometri kopā
               
               
                   
               
               
                   
               
               
                  Tonnkilometri
               
            
   
      F PIELIKUMS
      Preču nomenklatūra
      NST-2000
      
                  NST-2000 grupas
               
               
                  Preču apraksts
               
               
                  CPA klasifikācijas nodaļas
               
            
                  01
               
               
                  Lauksaimniecības, medniecības un mežsaimniecības izstrādājumi; zivis un citi zivju produkti
               
               
                  01, 02, 05
               
            
                  02
               
               
                  Akmeņogles un brūnogles; kūdra; jēlnafta un dabasgāze; urāns un torijs
               
               
                  10, 11, 12
               
            
                  03
               
               
                  Metāla rūdas, kā arī cita veida ieguves rūpniecības un karjeru izstrādes produkti
               
               
                  13, 14
               
            
                  04
               
               
                  Pārtikas produkti, dzērieni un tabaka
               
               
                  15, 16
               
            
                  05
               
               
                  Tekstilizstrādājumi un ražojumi no tiem; āda un ādas izstrādājumi
               
               
                  17, 18, 19
               
            
                  06
               
               
                  Koksne, koksnes un korķa izstrādājumi (izņemot mēbeles); izstrādājumi no salmiem un pīšanas materiāliem; koksnes masa, papīrs un papīra izstrādājumi; ierakstu reproducēšana un iespieddarbi
               
               
                  20, 21, 22
               
            
                  07
               
               
                  Kokss, pārstrādāti naftas produkti un kodoldegviela
               
               
                  23
               
            
                  08
               
               
                  Ķīmiskie elementi, ķīmiskie produkti un ķīmiskā šķiedra; gumijas un plastmasas izstrādājumi
               
               
                  24, 25
               
            
                  09
               
               
                  Pārējie nemetāliskie minerālu izstrādājumi
               
               
                  26
               
            
                  10
               
               
                  Parastie metāli; gatavie metālizstrādājumi, izņemot mašīnas un iekārtas
               
               
                  27, 28
               
            
                  11
               
               
                  Mašīnas un iekārtas, kas nav iekļautas citās grupās; biroju tehnika un datori; elektriskās mašīnas un aparāti, kas nav iekļauti citās grupās; radio, televīzijas un sakaru iekārtas un aparatūra; medicīnas, precīzijas un optiskie instrumenti; pulksteņi
               
               
                  29, 30, 31, 32, 33
               
            
                  12
               
               
                  Transportlīdzekļi
               
               
                  34, 35
               
            
                  13
               
               
                  Mēbeles; cita veida ražošana, kas nav iekļauta citās grupās
               
               
                  36
               
            
                  14
               
               
                  Metāla atkritumu otrreizējā pārstrāde; sadzīves atkritumi un citi atkritumi, kas nav iekļauti CPA
               
               
                  37 + sadzīves atkritumi (CPA 90. nodaļa un citi atkritumi, kas nav iekļauti CPA)
               
            
                  15
               
               
                  Pasts, sūtījumi
                  Piezīme: šo pozīciju parasti izmanto precēm, ko transportē pasta pārvaldes un specializēti kurjerdienesti (NACE Rev. 1, 64. nodaļa).
               
               
                   
               
            
                  16
               
               
                  Iekārtas un materiāli, ko izmanto preču transportēšanā
                  Piezīme: šī pozīcija ietver tādus posteņus kā tukši konteineri, paliktņi, kastes, būri un krātiņi. Tā ietver arī transportlīdzekļus, kuros paredzēts pārvadāt preces un kurus pašus pārvadā ar citu transportlīdzekli.
                  Koda noteikšana šādiem materiāliem neietekmē jautājumu, vai šādi materiāli ir jāuzskata par “precēm”, tas ir atkarīgs no katra pārvadājumu veida datu vākšanas noteikumiem.
               
               
                   
               
            
                  17
               
               
                  Preces, ko pārvieto mājsaimniecības un biroja iedzīves pārvadājumos; bagāža, ko transportē atsevišķi no pasažieriem; mehāniskie transportlīdzekļi, ko pārvieto uz remonta vietu; citas preces, kas nav tirdzniecības apritē un nav minētas citās grupās
               
               
                   
               
            
                  18
               
               
                  Preču grupas; vairāku preču grupu sajaukums, ko transportē kopā
                  Piezīme: šo pozīciju izmanto tad, ja neuzskata par atbilstīgu sadalīt preces atsevišķās grupās no 01 līdz 16.
               
               
                   
               
            
                  19
               
               
                  Nenoteiktas preces: preces, kuras kaut kāda iemesla dēļ nav identificējamas un tādēļ tās nevar sadalīt atsevišķās grupās no 01 līdz 16
                  Piezīme: šī pozīcija ir paredzēta precēm, par kurām pārskata sagatavotājam nav ziņu par pārvadāto preču veidu.
               
               
                   
               
            
                  20
               
               
                  Citas preces, kas nekur nav iekļautas
                  Piezīme: šī pozīcija aptver tās preces, ko nevar iedalīt nevienā no grupām no 01 līdz 19. Tā kā ar grupām no 01 līdz 19 ir paredzēts aptvert visas iespējamās pārvadājamo preču kategorijas, 20. grupu praktiski neizmanto, ja nu vienīgi gadījumā, lai norādītu nepieciešamību pārbaudīt iesniegto datu pareizību.
               
               
                   
               
            
   
      G PIELIKUMS
      Datu nosūtīšanai atvēlētā termiņa pagarinājumi (5. panta 2. punkts)
      
                  Dalībvalsts
               
               
                  Pagarinātais nosūtīšanas termiņš pēc novērošanas perioda beigām
               
               
                  Pēdējais gads, kad piemēro termiņa pagarinājumu
               
            
                  Beļģija
               
               
                  8 mēneši
               
               
                  2009.